Document ID: 32005R0503

KOMISJONI MÄÄRUS (EÜ) nr 503/2005,
31. märts 2005,
millega muudetakse nõukogu määrust (EÜ) nr 747/2001 ühenduse tariifikvootide ja teatavate Marokost pärinevate toodete individuaalkvootide osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. aprilli 2001. aasta määrust (EÜ) nr 747/2001, millega sätestatakse teatavate Vahemeremaadega sõlmitud lepingute alusel sooduskohtlemiseks kõlblike toodete ühenduse tariifi- ja individuaalkvootide haldamine ning tunnistatakse kehtetuks määrused (EÜ) nr 1981/94 ja (EÜ) nr 934/95, (1) eriti selle artikli 5 lõike 1 punkti b,
ning arvestades järgmist:
(1)
Nõukogu on oma 16. märtsi 2005. aasta otsusega (2) andnud loa ühelt poolt Euroopa Ühenduse ja selle liikmesriikide ning teiselt poolt Maroko Kuningriigi vahel sõlmitud Euroopa ja Vahemere kokkuleppe protokolli allkirjastamiseks ja ette näinud selle ajutise kohaldamise alates 1. maist 2004, võttes arvesse Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist Euroopa Liiduga.
(2)
Kõnealuse protokolliga kehtestatakse teatavate Marokost pärinevate toodete suhtes uued tariifi- ja individuaalkvoodid ning samuti muudatused määrusega (EÜ) nr 747/2001 sätestatud olemasolevate tariifikvootide suhtes.
(3)
Uute tariifi- ja individuaalkvootide ning olemasolevate tariifikvootide muudatuste rakendamiseks on vaja muuta määrust (EÜ) nr 747/2001.
(4)
Aastal 2004 tuleb uute tariifi- ja individuaalkvootide mahud ning olemasolevate tariifikvootide mahtude suurendamine arvutada osana protokollis täpsustatud põhimahtudest, vastavalt sellele perioodi osale, mis oli 1. maiks 2004 möödunud.
(5)
Selleks, et lihtsustada määrusega (EÜ) nr 747/2001 sätestatud teatavate olemasolevate tariifikvootide haldamist, tuleks kõnealuste kvootide raames imporditud koguseid maksustada vastavalt tariifikvootidele, mis avati vastavalt määrusele (EÜ) nr 747/2001, muudetud käesoleva määrusega.
(6)
Kuna protokolli kohaldatakse alates 1. maist 2004, tuleks käesolevat määrust kohaldada alates samast kuupäevast ning see peaks jõustuma nii kiiresti kui võimalik.
(7)
Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 747/2001 II lisa muudetakse vastavalt käesoleva määruse lisale.
Artikkel 2
Kogused, mis on vastavalt määruse (EÜ) nr 747/2001 II lisale ühenduses alates kvoodi kehtivusaja algusest vabasse ringlusse lubatud ja mis kuuluvad järjekorranumbritega 09.1104, 09.1112, 09.1122, 09.1130 ja 09.1137 tariifikvootide alla, maksustatakse tariifikvootide järgi, mis on avatud vastavalt määruse (EÜ) nr 747/2001 II lisale, muudetud käesoleva määrusega.
Artikkel 3
Käesolev määrus jõustub Euroopa Liidu Teatajas avaldamise päeval.
Käesolevat määrust kohaldatakse alates 1. maist 2004.
Käesolev määrus on tervikuna siduv ja vahetult kohaldatav kõigis liikmesriikides.
Brüssel, 31. märts 2005

Labels: 3
17
18
6